Буров А.А. - Коми Республикаса Юралысьӧс вежысь, курируйтӧ Коми Республика мутасын олӧмӧ пӧртана инвестиционнӧй балаяс, веськӧдлӧ Коми Республикаса олӧмӧ пӧртысь власьт органъяслӧн уджӧн, видзӧдӧ налӧн удж бӧрся, сетӧ индӧдъяс татшӧм юалӧмъяс кузя, кыдзи:

1) россияса да йӧзмуса инвестицияяс Коми Республикаса экономикаӧ кыскӧм, наӧн вӧдитчан верктуя туйвизьяс урчитӧм;

2) Коми Республикаын инвестиционнӧй удж планируйтӧм, сы лыдын ичӧт да шӧр предпринимательство юкӧнын;

3) Коми Республикаын муниципальнӧй юкӧнъяс мутасын инвестиционнӧй балаяс збыльмӧдігӧн меставывса асвеськӧдлан органъяскӧд ӧтувъя удж нуӧдӧм, сы лыдын ичӧт да шӧр предпринимательство юкӧнын;

4) Коми Республика мутасын инвестиционнӧй балаяс збыльмӧдӧмын Коми Республикаса овмӧс нуӧдысь субъектъяслы отсӧг сетӧм, сы лыдын ичӧт да шӧр предпринимательство юкӧнын;

5) мусир, горноруднӧй, биару промышленносьт, вӧр промышленносьт комплекс да машиностроение юкӧнын канму политика лӧсьӧдӧм да нормативнӧй инӧда удж ладмӧдӧм да контролируйтӧм;

6) аграрнӧй политика, видз-му овмӧс производстволы, видз-му овмӧс прӧдукция переработайтӧмлы да сійӧс вузалӧмлы канмусянь отсӧг мераяс лӧсьӧдӧм да збыльмӧдӧм;

7) рынок йитӧдъяс лӧсьӧдӧмлы да агропромышленнӧй комплексын асшӧр удж сӧвмӧдӧмлы отсӧг сетӧм;

8) «Агропромышленнӧй комплекс сӧвмӧдӧм» верктуя национальнӧй бала збыльмӧдӧм;

9) скӧт видзан бур продукцияӧн могмӧдӧм;

10) ветеринария юкӧнын канму политика лӧсьӧдӧм, нормативнӧй инӧда удж ладмӧдӧм да контролируйтӧм;

(пунктулыс КР Юралысьлӧн 2012.04.06 лунся 104-р №-а; 2012.06.25 лунся 188-р №-а тшӧктӧмъяслӧн редакцияын)

11) туризм юкӧнын канму политика олӧмӧ пӧртӧм.

(пунктувсӧ пыртӧма КР Юралысьлӧн 2012.04.06 лунся 104-р №-а тшӧктӧмӧн)

*Коми Республикаса Юралысьлӧн 2011 во урасьӧм тӧлысь 17 лунся 85-р №-а тшӧктӧм (1 №-а содтӧд)*

Коми Республикаса Юралысьӧс вежысьяслӧн юалӧмъяс серти налӧн отпуск, командировка, висьӧм дырйи могъяс збыльмӧдан пӧрадок

Коми Республикаса Юралысьӧс Медводдза вежысь костын да Коми Республикаса Юралысьӧс вежысьяс костын могъяс юклӧм серти, мый вынсьӧдӧма Коми Республикаса Юралысьлӧн 2011 во урасьӧм тӧлысь 17 лунся 85-р №-а тшӧктӧмӧн, Коми Республикаса Юралысьӧс лӧсялана вежысьлы индӧм юалӧмъяссӧ видлалӧны налӧн отпуск, командировка либӧ висьӧм дырйи татшӧм пӧрадок серти:

1) Коми Республикаса Юралысьӧс Медводдза вежысь А.Л. Черновлы индӧм юалӧмъяссӧ видлалӧ Коми Республикаса Юралысьӧс вежысь А.А. Буров, а кор сійӧ абу – Коми Республикаса Юралысьӧс вежысь – Коми Республикаса сьӧм овмӧс министр В.А. Тукмаков;

2) Коми Республикаса Юралысьӧс вежысь А.А. Буровлы индӧм юалӧмъяссӧ видлалӧ Коми Республикаса Юралысьӧс Медводдза вежысь А.Л. Чернов, а кор сійӧ абу – Коми Республикаса Юралысьӧс вежысь – Коми Республикаса сьӧм овмӧс министр В.А. Тукмаков;

3) Коми Республикаса Юралысьӧс вежысь К.Ю. Ромадановлы индӧм юалӧмъяссӧ видлалӧ Коми Республикаса Юралысьӧс Медводдза вежысь А.Л. Чернов, а кор сійӧ абу – Коми Республикаса Юралысьӧс вежысь – Коми Республикаса сьӧм овмӧс министр В.А. Тукмаков;

4) Коми Республикаса Юралысьӧс вежысь В. В. Стахановлы индӧм юалӧмъяссӧ видлалӧ Коми Республикаса Юралысьӧс Медводдза вежысь А.Л. Чернов, а кор сійӧ абу – Коми Республикаса Юралысьӧс вежысь – Коми Республикаса сьӧм овмӧс министр В.А. Тукмаков;

5) Коми Республикаса Юралысьӧс вежысь В.А. Тукмаковлы индӧм юалӧмъяссӧ видлалӧ Коми Республикаса Юралысьӧс Медводдза вежысь А.Л. Чернов, а кор сійӧ абу – Коми Республикаса Юралысьӧс вежысь А.А. Буров.

*Коми Республикаса Юралысьлӧн 2011 во урасьӧм тӧлысь 17 лунся 85-р №-а тшӧктӧм (3 №-а содтӧд)*